Diari Oficial de la Generalitat Valenciana


Sumari del DOGV 9684, del 15-09-2023 (2023/9414)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada Parc Solar Quatretonda i la seua infraestructura d'evacuació, amb potència màxima total dels mòduls fotovoltaics (pic) de 4,77 MWp, potència dels inversors de 3,87 MWn i capacitat d'accés de 3,06 MW, que s'ubicarà al terme municipal de Quatretonda. Expedient ATALFE/2021/37
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9684

Data del DOGV
:   15-09-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/9414


Data del document
:   09-08-2023

Organisme emissor


Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada Parc Solar Quatretonda i la seua infraestructura d'evacuació, amb potència màxima total dels mòduls fotovoltaics (pic) de 4,77 MWp, potència dels inversors de 3,87 MWn i capacitat d'accés de 3,06 MW, que s'ubicarà al terme municipal de Quatretonda. Expedient ATALFE/2021/37 [2023/9414]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric;  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;  
  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental;  
  
- la Llei 14/2003, de 10 d'abril, de patrimoni de la Generalitat, respecte a la utilització i l'aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, en concret, de la instal·lació elèctrica que s'indica:  
  
Peticionari: New Frog Projects, SL, NIF B9XXXXXX7, amb domicili social al carrer Alfaro 1, 1, 2, Gandia (València).  
Tipus de central elèctrica: central fotovoltaica denominada Parc Solar Quatretonda, amb potència a instal·lar de 3,06 MW, incloses les seues infraestructures d'evacuació.  
Emplaçament grups generadors: polígon 14, parcel·les 12, 15, 16, 18, 20, 23, 24, 25, 26, 27, 28, 30, 31 del terme municipal de Quatretonda (València).  
Emplaçament infraestructura d'evacuació: polígon 14, parcel·la 81, 9001 del terme municipal de Quatretonda (València).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte execució Parc Solar Fotovoltaic Quatretonda.  
- Projecte línia subterrània 20 kV des de CSI en projecte fins a CEE, CT núm. 2 i CT núm. 3.  
- Projecte centre de transformació i lliurament d'energia amb transformador de potència 1.600 kVA i transformador de serveis auxiliars de 50 kVA.  
- Projecte de centre de transformació i lliurament d'energia amb transformador de potència 1.600 kVA i transformador de serveis auxiliars de 50 kVA.  
- Projecte de centre de transformació núm. 3 de 1.600 kVA  
- Justificació de no necessitat d'avaluació d'impacte ambiental.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectats.  
  
- Plec general de normes de seguretat en prevenció d'incendis forestals.  
- Separates dirigides a: Ajuntament de Quatretonda, Conferència Hidrogràfica del Xúquer, Conselleria de Territori, Obres Públiques i Mobilitat i I-DE Redes Eléctricas Inteligentes, SAU, i Conselleria d'Agricultura.  
Pressupost: 1.374.754,18 €.  
Característiques principals:  
Instal·lació fotovoltaica: la central fotovoltaica denominada Parc Solar Quatretonda de 4,77 MWp està composta per un camp generador de 8.848 mòduls fotovoltaics de 540 Wp, muntats directament sobre el sòl en estructura fixa. Aquests mòduls fotovoltaics es connecten amb 18 inversors de 215 kVA cadascun, amb una potència total de 3,87 MW. Aquests inversors estaran limitats de fàbrica mitjançant programari, i s'ajustaran a la potència d'accés concedida (3,06 MWn). Al seu torn, els inversors es connecten amb la part de baixa tensió dels transformadors per a elevar la tensió a 20 kV.  
Els 18 inversors es connectaran en 3 centres de transformació. La potència de cada transformador és de 1.600 kVA, amb una refrigeració natural (ONAN), en bany d'oli mineral.  
Cada transformador disposa d'una cel·la de línia, cel·la de seccionament i remunta, cel·la de pas de barres, cel·la de protecció amb interruptor-fusibles combinats i una cel·la de mesura.  
Línia elèctrica subterrània 20 kV que uneix els centres de transformació amb el CSI, està formada per tres trams que fan un total de 1.390 m amb conductor HEPRZ1 d'alumini secció 240 mm².  
El punt de connexió de la central amb la xarxa de distribució es realitzarà en nou suport C-4500, en substitució del suport núm. 804637, en L-07 Pobla del Duc de l'STR Castelló de Rugat. Per a arribar a aquest punt, es recorrerà una longitud de 60 m des del CSI.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: https://cindi.gva.es/es/web/energia/valencia, en castellà, i https://cindi.gva.es/va/web/energia/valencia, en valencià, en l'apartat «Informació pública», disponibles l'endemà de la publicació.  
  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació assenyalada en l'adreça electrònica indicada o, presencialment, en el Servei Territorial d'Indústria, Energia i Mines de València, ubicat al c/ Gregori Gea, 27, de València, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils comptats a partir del següent al de la publicació d'aquest anunci segons el procediment d'urgència previst en la Llei 39/2015, d'acord amb l'article 10.8 del Decret llei 1/2022, del 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, que modifica la redacció de l'article 33.1 del Decret llei 14/2020, de 7 d'agost, les quals es podran presentar via telemàtica a través de la seu electrònica de la Generalitat, accedint a l'enllaç https://www.gva.es/es/inicio/procedimientos'id\_proc=15450&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 9 d'agost de 2023.- El cap del Servei Territorial d'Indústria, Energia i Mines: Roberto Javier Anchel Añó.